《过溪口广慈院》
宋代·释显忠

五马重来溪口寺，惟将属吏与门僧。盘云野径行千里，送目危台上百层。

岩桧影寒犹带雪，溪流声涩未销冰。寻常地远无因到，空愧躬良二老朋。

作者简介：释显忠，号祖印禅师，仁宗嘉祐间人（《嘉泰会稽续志》卷四）。为南岳下十一世，金山颖禅师法嗣，住越州石佛寺。事见《五灯会元》卷一二。今录诗十八首。